CELEX: 
Language: lv
Date: 2020-07-17 00:00:00
Title: KOMISIJAS DELEĢĒTĀ REGULA (ES) …/.. ar ko Eiropas Parlamenta un Padomes Regulu (ES) 2016/1011 papildina attiecībā uz standartu minimumu ES klimata pārejas etaloniem un Parīzes nolīgumam pielāgotiem ES etaloniem

EIROPAS
                          KOMISIJA
                                                 Briselē, 17.7.2020.
                                                 C(2020) 4757 final
                      KOMISIJAS DELEĢĒTĀ REGULA (ES) …/..
                                     (17.7.2020),
    ar ko Eiropas Parlamenta un Padomes Regulu (ES) 2016/1011 papildina attiecībā uz
   standartu minimumu ES klimata pārejas etaloniem un Parīzes nolīgumam pielāgotiem
                                    ES etaloniem
LV                                                                                   LV
 ---pagebreak---                                         PASKAIDROJUMA RAKSTS
   1.         DELEĢĒTĀ AKTA KONTEKSTS
   1.1.       Vispārīgais konteksts
   Eiropas Savienība 2015. gadā parakstīja Parīzes klimata nolīgumu. Parīzes klimata nolīgumā
   ir noteikts mērķis stiprināt reakciju uz klimata pārmaiņām, cita starpā pieskaņojot investīciju
   plūsmas izvirzītajam kursam uz mazām siltumnīcefekta gāzu emisijām un klimatnoturīgu
   attīstību.
   Paziņojumā “Eiropas zaļais kurss” apliecināts, ka vajadzīgi ilgtermiņa signāli, lai finanšu un
   kapitāla plūsmas virzītu uz zaļajām investīcijām un novērstu aktīvu kļūšanu par balastu. Šis
   deleģētais akts veicinās šā konkrētā mērķa sasniegšanu. Tas turklāt papildina iepriekš,
   2018. gada martā pieņemto rīcības plānu “Ilgtspējīgas izaugsmes finansēšana”, ar kuru tika
   aizsākta vērienīga un vispusīga stratēģija ilgtspējīga finansējuma jomā un kura mērķis ir
   pārvirzīt kapitāla plūsmas uz ilgtspējīgām investīcijām, lai panāktu ilgtspējīgu un iekļaujošu
   izaugsmi.
   Raugoties plašāk, Eiropas zaļais kurss ir Eiropas Savienības atbilde uz klimata un vides
   problēmām, kuru risināšana ir šīs paaudzes virsuzdevums. Šis kurss ir jauna izaugsmes
   stratēģija, kuras mērķis ir pārveidot ES par taisnīgu un labklājīgu sabiedrību ar mūsdienīgu,
   resursefektīvu un konkurētspējīgu ekonomiku, kurā siltumnīcefekta gāzu neto emisijas 2050. gadā
   būtu nulle, tiktu aizsargāta vide un iedzīvotāju veselība un ekonomikas izaugsme būtu atsaistīta no
   resursu patēriņa. Tā kā lielākā daļa ilgtspējīgu investīciju nākamajā desmitgadē būs jānodrošina
   uzņēmumiem un mājsaimniecībām, ir būtiski dot skaidrus ilgtermiņa signālus, lai virzītu
   investorus uz ilgtspējīgām investīcijām.
   Ar Eiropas Parlamenta un Padomes Regulu (ES) 2016/10111 (Etalonu regula) ir izveidots
   kopējs satvars nolūkā nodrošināt Eiropas Savienības finanšu instrumentos, finanšu līgumos
   vai ieguldījumu fondos izmantoto etalonu precizitāti un integritāti.. Tādējādi Etalonu regula
   tiecas veicināt iekšējā tirgus pienācīgu darbību, vienlaikus nodrošinot augstu patērētāju un
   investoru aizsardzības līmeni.
   Komisija 2018. gada 24. maijā publicēja priekšlikumu grozīt Etalonu regulu saskaņā ar rīcības
   plānu “Ilgtspējīgas izaugsmes finansēšana” ar mērķi paredzēt Savienības standartus attiecībā
   uz mazoglekļa etalonu noteikšanas metodoloģiju.
   Ar Eiropas Parlamenta un Padomes Regulu (ES) 2019/20892 tika ieviesta jaunu etalonu
   kategorija, proti, tā sauktie ES klimata etaloni (ES klimata pārejas etaloni un Parīzes
   nolīgumam pielāgotie ES etaloni) – un tika noteikta prasība par visiem etaloniem atklāt ar
   ilgtspēju saistīto informāciju.
   1.2.       Deleģētās regulas mērķi
   Šīs deleģētās regulas mērķis ir noteikt minimālos standartus, kuriem būtu jāatbilst ES klimata
   pārejas etaloniem un Parīzes nolīgumam pielāgotiem ES etaloniem, lai tos varētu šādi marķēt,
   un noteikt pārredzamības prasības attiecībā uz abu etalonu metodoloģiju.
   1
            Eiropas Parlamenta un Padomes Regula (ES) 2016/1011 (2016. gada 8. jūnijs) par indeksiem, ko
            izmanto kā etalonus finanšu instrumentos un finanšu līgumos vai ieguldījumu fondu darbības rezultātu
            mērīšanai, un ar kuru groza Direktīvu 2008/48/EK, Direktīvu 2014/17/ES un Regulu (ES) Nr. 596/2014
            (OV L 171, 29.6.2016., 1. lpp.)
   2
            Eiropas Parlamenta un Padomes Regula (ES) 2019/2089 (2019. gada 27. novembris), ar ko groza
            Regulu (ES) 2016/1011 attiecībā uz ES klimata pārejas etaloniem, Parīzes nolīgumam pielāgotiem ES
            etaloniem un ar ilgtspēju saistītu informācijas atklāšanu attiecībā uz etaloniem (OV L 317, 9.12.2019.,
            17. lpp.).
LV                                                          1                                                       LV
 ---pagebreak---    1.3.      Juridiskais pamats
   Šī deleģētā regula ir balstīta uz Etalonu regulas 19.a punkta 2. pantā paredzēto pilnvarojumu.
   2.        PIRMS AKTA PIEŅEMŠANAS NOTIKUSĪ APSPRIEŠANĀS
   Komisija 2018. gada jūnijā izveidoja tehnisko ekspertu grupu ilgtspējīga finansējuma
   jautājumos (TEG). TEG uzdevumu vidū bija uzdevums sniegt Komisijai ieteikumus par
   minimālajām tehniskajām prasībām attiecībā uz ES klimata etalonu metodoloģiju.
   2019. gada jūnijā TEG publicēja ziņojuma starpposma redakciju, par kuru 2019. gada vasarā
   tika lūgts sniegt atsauksmes.
   2019. gada 30. septembrī TEG publicēja galīgo ziņojumu. Šis galīgais ziņojums ir pieejams
   šeit:
   https://ec.europa.eu/info/sites/info/files/business_economy_euro/banking_and_finance/docum
   ents/190930-sustainable-finance-teg-final-report-climate-benchmarks-and-disclosures_en.pdf.
   Komisijas darbinieki 2019. gada rudenī un 2020. gada pirmajā pusē rīkoja sanāksmes ar
   ieinteresētajām personām, lai apspriestu turpmākos pieņemamos deleģētos aktus. Ievērojot
   labāka regulējuma noteikumus, deleģēto aktu projekti tika publicēti Labāka regulējuma
   portālā, lai četras nedēļas 2020. gada aprīlī un maijā darītu tos pieejamus atsauksmju
   sniegšanai. Kopumā apspriešanā piedalījās 36 ieinteresētās personas. Turklāt deleģēto aktu
   projekti tika prezentēti un apspriesti Eiropas Vērtspapīru komitejas ekspertu grupas
   2020. gada maija sanāksmē, kurā piedalījās dalībvalstu eksperti un novērotāji no Eiropas
   Parlamenta.
   3.        IETEKMES NOVĒRTĒJUMS
   Saskaņā ar Etalonu regulu, ievērojot grozījumus ar Regulu (ES) 2019/2089, Komisija ir
   pilnvarota attiecībā uz etaloniem noteikt ar ilgtspēju saistītus pasākumus. Pasākumi ir trejādi:
   prasību minimums attiecībā uz ES klimata pārejas etalonu un Parīzes nolīgumam pielāgoto
   ES etalonu izveidi, satura minimums skaidrojumā par to, kā etalonu noteikšanas
   metodoloģijas pamatelementos atspoguļoti VSP faktori, un informācija, kas etalonu
   administratoram paziņojumā par etalonu jāsniedz skaidrojumā par to, kā atspoguļoti VSP
   faktori.
   Komisija bija uzdevusi TEG sniegt tehniskos ieteikumus par visiem šiem aspektiem. TEG
   savu galīgo ziņojumu par klimata etaloniem un VSP informācijas atklāšanu attiecībā uz
   etaloniem publicēja 2019. gada septembrī, balstoties uz ieinteresēto personu daudzējādu
   iesaisti tādos formātos kā apaļā galda diskusijas, darbsemināri un sešas nedēļas ilga
   apspriešana, kas notika 2019. gada vasarā.
   TEG ziņojums
   TEG galīgajā ziņojumā ir ietverts prasību minimums attiecībā uz ES klimata pārejas etalonu
   un Parīzes nolīgumam pielāgoto ES etalonu izveidi un visiem etaloniem (ar dažiem
   izņēmumiem) piemērojamais prasību minimums attiecībā uz informācijas atklāšanu par VSP.
   Komisija ir izskatījusi visu sniegto informāciju, tostarp TEG ziņojumu un TEG rīkotajā
   apspriešanā saņemtās atbildes, kā arī informāciju, kuru ieinteresētās personas Komisijai
   sniedza divpusējās sanāksmēs vai telekonferencēs.
   Lai gan Komisija visumā piekrīt TEG pieejai, deleģētie akti vairākos aspektos tomēr atkāpjas
   no TEG ziņojuma, jo īpaši attiecībā uz VSP informācijas atklāšanas prasībām. Mērķis ir
   racionalizēt un vienkāršot TEG pieeju, lai nodrošinātu lielāku skaidrību par rādītāju kopumu
LV                                                  2                                               LV
 ---pagebreak---    un informāciju, ko etalonu administratoriem prasīts atklāt. Izmaiņas ir formulētas vienkāršā
   valodā, un tās precizē TEG piedāvātos tehniskos ieteikumus, palielina pārredzamību un
   nodrošina lielāku paredzamību etalonu administratoriem.
   Nosakot kritēriju minimumu attiecībā uz ES klimata pārejas etalonu un Parīzes nolīgumam
   pielāgoto ES etalonu izveidi un VSP informācijas atklāšanas prasībām, Komisija ņēma vērā
   vispārējo samērīguma principu un vienlaikus paredzēja etalonu administratoriem zināmu
   elastību.
   Samērīgums
   Deleģētajos aktos paredzēti konkrētie noteikumi par jaunajiem ES klimata etaloniem un VSP
   informācijas atklāšanas prasībām, ievērojot Etalonu regulā ietvertos pilnvarojumus un
   nodrošinot minētās regulas samērīgu piemērošanu.
   Ņemot vērā TEG ziņojumu un no ieinteresētajām personām saņemtās atsauksmes, Komisija
   centās panākt samērīgu pieeju prasību minimumam attiecībā uz ES klimata pārejas etalonu un
   Parīzes nolīgumam pielāgoto ES etalonu izveidi un VSP informācijas atklāšanas prasību
   minimumu, kas jāievēro etalonu administratoriem.
   Atbilstoši Etalonu regulā ietvertajam pilnvarojumam Komisija uzskata, ka VSP informācijas
   atklāšanas prasības attiecībā uz metodoloģiju ir jānošķir no VSP informācijas atklāšanas
   prasībām attiecībā uz paziņojumu par etalonu, jo no investoru viedokļa to mērķi atšķiras.
   Etalonu administratoriem pašlaik vēl nav jāatklāj VSP faktoru saraksts, lai gan vairāki
   administratori to jau dara tā dēvētajās “faktu lapās”. Tādējādi šīs informācijas sniegšana tikai
   dažiem būs jaunums. Komisijas mērķis ir šīs prasības pēc iespējas pieskaņot jau pastāvošajai
   tirgus praksei un rādītājiem, lai novērstu nesamērīgas izmaksas. Šā iemesla dēļ izvēlētie VSP
   faktori balstās uz TEG ziņojumā ietverto ieteikumu, kurš tika plaši apspriests ar tirgus
   dalībniekiem. Komisija arī ierosina pielāgot TEG piedāvāto pieeju, racionalizējot jo īpaši
   sarakstu ar VSP faktoriem, par kuriem jāatklāj informācija, vienkāršojot izmantoto
   terminoloģiju un attiecīgā gadījumā atsaucoties uz starptautiskajiem standartiem, līgumiem un
   konvencijām.
   Turklāt Komisija neplāno uzdot VSP reitingu informācijas atklāšanu attiecībā uz visiem
   etaloniem, jo šis jautājums tiek risināts atsevišķā un paralēlā darbplūsmā saskaņā ar rīcības
   plānu par ilgtspējīgu finansēšanu.
   Visbeidzot, kaut arī TEG ziņojumā ir ieteikts izmantot “zaļā finansējuma attiecību pret
   brūno”, šis rādītājs deleģētajos aktos nav iekļauts, jo šie jēdzieni ES līmenī vēl nav definēti un
   tiek skatīti atsevišķā un paralēlā darbplūsmā saistībā ar topošo taksonomijas regulu.
   Elastība
   Deleģētajā aktā par ES klimata pārejas etalonu un Parīzes nolīgumam pielāgoto ES etalonu
   minimālajiem standartiem noteiktās prasības paredz zināmu elastību šo etalonu noteikšanas
   metodoloģijas izstrādē, lai tirgus dalībnieki varētu izstrādāt novatoriskas stratēģijas un
   pielāgoties investoru konkrētajām vajadzībām.
   Deleģētajā aktā par satura minimumu skaidrojumā par to, kā etalonu noteikšanas
   metodoloģijā atspoguļoti VSP faktori, etalonu administratoriem prasīts ziņot tikai par tiem
   VSP faktoriem, kurus tie izmanto, cenšoties sasniegt VSP mērķus, un par to, kā tie to dara.
   Savukārt deleģētajā aktā attiecībā uz paziņojumu par etalonu paredzēts, ka etalonu
   administratoriem, kuri netiecas sasniegt VSP mērķus, prasības nebūs saistošas, ja tie to būs
   skaidri norādījuši attiecīgajā veidnē, kas pievienota paziņojumam par etalonu.
LV                                                  3                                                 LV
 ---pagebreak---    3.1.      IZMAKSU UN IEGUVUMU ANALĪZE
   Vienā no deleģētajiem aktiem ir noteikti ES klimata pārejas etalonu un Parīzes nolīgumam
   pielāgoto ES etalonu izveides minimālie standarti. Abi etaloni ir brīvprātīgi marķējumi, tāpēc
   minētajā deleģētajā aktā noteiktās prasības attiecas tikai uz tiem etalonu administratoriem,
   kuri izvēlas piemērot šos noteikumus. Tā kā deleģētais akts nosaka tikai minimālos
   standartus, etalonu administratori, izstrādājot etalonus, varēs rīkoties zināmā mērā elastīgi,
   līdz ar to atbilstības nodrošināšanas izmaksas būs ierobežotas. Raugoties plašāk, šī pieeja
   nodrošinātu skaidrus un saskaņotus noteikumus par šādu etalonu izstrādi, tādējādi potenciāli
   ļaujot samazināt iekšējās rīcībpolitikas izstrādāšanas izmaksas un reizē dodot tirgus
   dalībniekiem iespēju izstrādāt novatoriskas stratēģijas un apmierināt to investoru
   pieprasījumu, kuri vēlas īstenot klimatam labvēlīgu investīciju stratēģiju.
   Abos pārējos deleģētajos aktos par VSP informācijas minimumu, kas jāatklāj attiecībā uz
   metodoloģiju, un VSP informācijas minimumu, kas jāatklāj paziņojumā par etalonu, tiks
   noteikta prasība etalonu administratoriem pielāgot IT infrastruktūru, ņemot vērā jauno
   informācijas plūsmu un informācijas atklāšanas prasības. Jāuzsver, ka VSP informācijas
   atklāšana tā dēvētajās “faktu lapās” jau patlaban ir ierasta tirgus prakse etalonu administratoru
   vidū, tāpēc sagaidāms, ka atbilstības nodrošināšanas izmaksas sakarā ar jaunajiem
   noteikumiem būs ierobežotas.
   VSP informācija, kas būs jāatklāj etalonu administratoriem, uzlabos etalonu salīdzināmību un
   sniegs skaidrību investoriem, kuri vēlas veikt uz faktiem balstītas ar klimatu saistītās
   investīcijas.
   3.2.      SUBSIDIARITĀTE
   Etalonu regula uzliek saistības kopumā un ir tieši piemērojama visās dalībvalstīs. Minētajā
   regulā ir noteikts pārejas periods attiecībā uz kritiski svarīgajiem etaloniem un trešo valstu
   etaloniem, kurus Savienībā bez atļaujas var turpināt izmantot līdz 2021. gada beigām. Etalonu
   regulas juridiskais pamats ir Līguma par Eiropas Savienības darbību 114. pants, un visām
   izmaiņām minētajā regulā ir jāatbilst tam pašam juridiskajam pamatam.
   Arvien vairāk investoru īsteno mazoglekļa investīciju stratēģijas un investīciju portfeļu
   snieguma mērīšanai izmanto mazoglekļa etalonus.
   Lai uzturētu iekšējā tirgus pienācīgu darbību investoru labā un nodrošinātu augstu patērētāju
   un investoru aizsardzības līmeni, ar grozīto Etalonu regulu ir ieviests tiesiskais regulējums,
   kas Savienības līmenī paredz prasību minimumu attiecībā uz ES klimata pārejas etaloniem un
   Parīzes nolīgumam pielāgotajiem ES etaloniem. ES klimata pārejas etalonu un Parīzes
   nolīgumam pielāgoto ES etalonu ieviešana, kuras pamatā ir Parīzes nolīguma saistībām par
   oglekļa emisijām atbilstoša metodoloģija, uzlabos pārredzamību un palīdzēs novērst
   zaļmaldināšanu.
   Ja nebūs saskaņota regulējuma, kas nodrošinātu mazoglekļa etalonu precizitāti un integritāti
   galvenajās kategorijās, ko izmanto individuālajos vai kolektīvajos investīciju portfeļos, ir
   iespējams, ka dalībvalstu atšķirīgās pieejas radītu šķēršļus iekšējā tirgus pienācīgai darbībai.
   4.        DELEĢĒTĀ AKTA JURIDISKIE ASPEKTI
   Tiesības pieņemt šos deleģētos aktus ir paredzētas Etalonu regulas 49. pantā.
            Regulas 1. pantā ir noteiktas šajā regulā piemērojamās definīcijas.
            Regulas 2. pantā ir noteikts atsauces temperatūras scenārijs ES klimata pārejas
             etalonu un Parīzes nolīgumam pielāgotu ES etalonu izveidei.
LV                                                  4                                                LV
 ---pagebreak---     Regulas 3. pantā ir noteikts prasību minimums attiecībā uz kapitāla sadales
     ierobežojumiem.
    Regulas 4. pantā ir noteiktas prasības attiecībā uz siltumnīcefekta gāzu (SEG)
     intensitātes vai absolūto SEG emisiju aprēķināšanu.
    Regulas 5. pantā ir noteikts prasību minimums attiecībā uz 3. pakāpes (SEG) emisiju
     datu iekļaušanu un pakāpenisku ieviešanu.
    Regulas 6. pantā ir paredzēti noteikumi attiecībā uz uzņēmumiem, kas nosaka un
     publicē SEG emisiju samazināšanas mērķrādītājus.
    Regulas 7. pantā ir noteikts prasību minimums attiecībā uz dekarbonizācijas
     trajektoriju ES klimata pārejas etaloniem un Parīzes nolīgumam pielāgotiem ES
     etaloniem.
    Regulas 8. pantā ir izklāstīti noteikumi, kas jāpiemēro, ja ir notikušas izmaiņas SEG
     emisiju aprēķinā.
    Regulas 9. pantā ir noteikts pamatscenārijs SEG emisiju samazināšanai attiecībā uz
     klimata pārejas etaloniem salīdzinājumā ar ieguldījumu kopumu.
    Regulas 10. pantā ir noteikti izņēmumi attiecībā uz ES klimata pārejas etaloniem.
    Regulas 11. pantā ir noteikts pamatscenārijs SEG emisiju samazināšanai attiecībā uz
     Parīzes nolīgumam pielāgotiem etaloniem salīdzinājumā ar ieguldījumu kopumu.
    Regulas 12. pantā ir noteikti izņēmumi attiecībā uz Parīzes nolīgumam pielāgotiem
     ES etaloniem.
    Regulas 13. pantā ir paredzēti noteikumi par pārskatāmības prasībām attiecībā uz
     aplēsēm.
    Regulas 14. pantā ir paredzēti noteikumi par informācijas atklāšanu attiecībā uz
     dekarbonizācijas trajektoriju.
    Regulas 15. pantā ir paredzēti noteikumi par datu avotu precizitāti.
LV                                          5                                              LV
 ---pagebreak---                             KOMISIJAS DELEĢĒTĀ REGULA (ES) …/..
                                                (17.7.2020),
      ar ko Eiropas Parlamenta un Padomes Regulu (ES) 2016/1011 papildina attiecībā uz
     standartu minimumu ES klimata pārejas etaloniem un Parīzes nolīgumam pielāgotiem
                                              ES etaloniem
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes Regulu (ES) 2016/1011 (2016. gada 8. jūnijs) par
   indeksiem, ko izmanto kā etalonus finanšu instrumentos un finanšu līgumos vai ieguldījumu
   fondu darbības rezultātu mērīšanai, un ar kuru groza Direktīvu 2008/48/EK, Direktīvu
   2014/17/ES un Regulu (ES) Nr. 596/20143, un jo īpaši tās 19.a panta 2. punktu,
   tā kā:
   (1)     Parīzes nolīgumā, kas pieņemts saskaņā ar Apvienoto Nāciju Organizācijas Vispārējo
           konvenciju par klimata pārmaiņām (turpmāk “Parīzes nolīgums”) un kuru Savienība
           apstiprināja 2016. gada 5. oktobrī4, ir noteikts mērķis stiprināt reakciju uz klimata
           pārmaiņām, cita starpā pieskaņojot investīciju plūsmas izvirzītajam kursam uz mazām
           siltumnīcefekta gāzu emisijām un klimatnoturīgu attīstību.
   (2)     2019. gada 11. decembrī Komisija pieņēma paziņojumu Eiropas Parlamentam,
           Eiropadomei, Padomei, Eiropas Ekonomikas un sociālo lietu komitejai un Reģionu
           komitejai “Eiropas zaļais kurss”5. Eiropas zaļais kurss ir jauna izaugsmes stratēģija,
           kuras mērķis ir pārveidot Savienību par taisnīgu un labklājīgu sabiedrību ar
           mūsdienīgu, resursefektīvu un konkurētspējīgu ekonomiku, kurā siltumnīcefekta gāzu
           neto emisijas 2050. gadā būtu nulle un ekonomiskā izaugsme būtu atsaistīta no resursu
           patēriņa. Eiropas zaļā kursa sekmīga īstenošana paredz, ka investoriem jādod skaidri
           ilgtermiņa signāli, lai novērstu aktīvu kļūšanu par balastu un piesaistītu ilgtspējīgu
           finansējumu.
   (3)     Ar Regulu (ES) 2016/1011 izveido ES klimata pārejas etalonus un Parīzes nolīgumam
           pielāgotus ES etalonus. Minēto etalonu metodoloģijas pamatā ir Parīzes nolīgumā
           noteiktās saistības. Ir jāprecizē standartu minimums, ko piemēro abiem etalonu
           veidiem. ES klimata pārejas etaloniem un Parīzes nolīgumam pielāgotiem ES
           etaloniem ir līdzīgi mērķi, taču to vērienīgums atšķiras. Tāpēc standartu minimuma
           lielākajai daļai vajadzētu būt kopīgai attiecībā uz abiem etalonu veidiem, bet
           robežvērtībām vajadzētu atšķirties atkarībā no etalona veida.
   (4)     Pašlaik nav pietiekamu datu, lai novērtētu oglekļa dioksīda pēdu, kas izriet no valsts
           struktūru pieņemtajiem lēmumiem. Tāpēc suverēnām emisijām nevajadzētu būt ES
   3
           OV L 171, 29.6.2016., 1. lpp.
   4
           Padomes Lēmums (ES) 2016/1841 (2016. gada 5. oktobris) par to, lai Eiropas Savienības vārdā
           noslēgtu Apvienoto Nāciju Organizācijas Vispārējās konvencijas par klimata pārmaiņām ietvaros
           pieņemto Parīzes nolīgumu (OV L 282, 19.10.2016., 1. lpp.).
   5
           COM(2019) 640 final.
LV                                                    6                                                  LV
 ---pagebreak---        Klimata pārejas etalonu un Parīzes nolīgumam pielāgotu ES etalonu atbilstīgiem
       komponentiem.
   (5) Tā kā ES klimata pārejas etalonu un Parīzes nolīgumam pielāgotu ES etalonu
       metodoloģijas pamatā ir Parīzes nolīgumā noteiktās saistības, ir jāizmanto 1,5°C
       scenārijs, kas netiek pārsniegts vai tiek nedaudz pārsniegts, kā minēts Klimata
       pārmaiņu starpvaldību padomes (IPCC)6 īpašajā ziņojumā par globālo sasilšanu 1,5 °C
       robežās (“IPCC scenārijs”). Minētais IPCC scenārijs atbilst Eiropas zaļajā kursā
       noteiktajam Komisijas mērķim līdz 2050. gadam panākt siltumnīcefekta gāzu (SEG)
       neto nulles emisiju līmeni. Lai nodrošinātu atbilstību Klimata pārmaiņu starpvaldību
       padomes scenārijam, investīcijas no darbībām, kas ir atkarīgas no fosilā kurināmā,
       būtu jāpārdala zaļajām vai atjaunojamām darbībām, un šo investīciju ietekmei uz
       klimatu gadu no gada būtu jāuzlabojas.
   (6) Eiropas Parlamenta un Padomes Regulas (EK) Nr. 1893/20067 I pielikuma A līdz H
       sadaļā un L sadaļā uzskaitītās nozares, tostarp nafta, gāze, kalnrūpniecība un
       transports, ir nozares, kas ievērojami veicina klimata pārmaiņas. Lai nodrošinātu, ka
       ES klimata pārejas etaloni un Parīzes nolīgumam pielāgoti ES etaloni sniedz
       reālistisku priekšstatu par reālo ekonomiku, tostarp par nozarēm, kurām būtu aktīvi
       jāsamazina SEG emisijas, lai būtu iespējams sasniegt Parīzes nolīgumā noteiktos
       mērķus, minēto etalonu pakļautībai šīm nozarēm nevajadzētu būt mazākai par to
       pamatā esošā ieguldījumu kopuma pakļautību. Tomēr minētā prasība būtu jāpiemēro
       tikai tādiem ES klimata pārejas etaloniem un Parīzes nolīgumam pielāgotiem ES
       etaloniem, kas ir kapitāla vērtspapīru etaloni, lai nodrošinātu, ka pašu kapitāla
       investori, kuri atbalsta Parīzes nolīgumā noteiktos mērķus, iesaistoties un balsojot,
       saglabā savu ietekmi uz uzņēmuma pāreju uz ilgtspējīgākām darbībām.
   (7) SEG emisiju aprēķinam vajadzētu būt salīdzināmam un konsekventam. Tādēļ ir
       jāparedz noteikumi par to, cik bieži šie aprēķini būtu jāatjaunina, un attiecīgā gadījumā
       par izmantojamo valūtu.
   (8) Dekarbonizācija, kas balstīta tikai uz 1. un 2. pakāpes (SEG) emisijām, varētu radīt
       pretējus rezultātus. Tāpēc būtu jāprecizē, ka ES klimata pārejas etaloniem un Parīzes
       nolīgumam pielāgotiem ES etaloniem piemērojamajā standartu minimumā būtu jāņem
       vērā ne tikai uzņēmumu tiešās emisijas, bet arī emisijas, kas novērtētas, pamatojoties
       uz aprites-ciklu, un tādējādi iekļaujot 3. pakāpes (SEG) emisijas. Tomēr, ņemot vērā
       par 3. pakāpes emisijām patlaban pieejamo datu nepietiekamo kvalitāti, ir jānosaka
       atbilstīgs pakāpeniskas ieviešanas grafiks un jāatļauj uz ierobežotu laiku izmantot
       fosilā kurināmā rezerves. Minētajam pakāpeniskas ieviešanas grafikam būtu jābalstās
       uz Regulā (EK) Nr. 1893/2006 izklāstīto saimniecisko darbību sarakstu.
   (9) Etalonu administratoriem vajadzētu būt iespējai palielināt uzņēmumu akciju svērumu,
       pamatojoties uz šo uzņēmumu noteiktajiem dekarbonizācijas mērķiem. Tāpēc būtu
       jāparedz īpaši noteikumi attiecībā uz dekarbonizācijas mērķiem, par kuriem ziņojuši
       atsevišķi uzņēmumi.
   6
       IPCC, 2018: Globālā sasilšana 1,5 °C apmērā. IPCC īpašais ziņojums par ietekmi, kāda ir globālajai
       sasilšanai par 1,5°C salīdzinājumā ar pirmsindustriālā laikmeta līmeni, un saistītajiem globālajām
       siltumnīcefekta gāzu emisiju scenārijiem, ņemot vērā nepieciešamību stiprināt globālo reakciju uz
       klimata pārmaiņu radīto apdraudējumu, ilgtspējīgu attīstību un centieniem izskaust nabadzību.
   7
       Eiropas Parlamenta un Padomes Regula (EK) Nr. 1893/2006 (2006. gada 20. decembris), ar ko izveido
       NACE 2. red. saimniecisko darbību statistisko klasifikāciju, kā arī groza Padomes Regulu (EEK)
       Nr. 3037/90 un dažas EK regulas par īpašām statistikas jomām (OV L 393, 30.12.2006., 1. lpp.).
LV                                                  7                                                     LV
 ---pagebreak---    (10) ES klimata pārejas etaloniem un Parīzes nolīgumam pielāgotiem ES etaloniem būtu
        jāapliecina spēja dekarbonizēties no gada uz gadu. Minētā minimālā dekarbonizācijas
        trajektorija būtu jāaprēķina, izmantojot IPCC scenāriju. Turklāt, lai novērstu
        zaļmaldināšanu, būtu jāprecizē nosacījumi par novirzi no dekarbonizācijas trajektorijas
        un par tiesībām turpināt marķēt etalonu kā ES klimata pārejas etalonu vai par Parīzes
        nolīgumam pielāgotu ES etalonu.
   (11) Dekarbonizācijas trajektorijas aprēķina galvenajam parametram vajadzētu būt SEG
        intensitātei, jo tas ir parametrs, kas nodrošina salīdzināmību starp nozarēm un ir
        objektīvs attiecībā uz konkrētu nozari. Lai aprēķinātu SEG intensitāti, ir nepieciešama
        informācija par attiecīgā uzņēmuma tirgus kapitalizāciju. Tomēr, ja etalonus piemēro
        uzņēmumu instrumentiem ar fiksētu-ienākumu, tirgus kapitalizācija var nebūt
        pieejama uzņēmumiem, kuru kapitāla vērtspapīri nav iekļauti biržas sarakstā. Tāpēc
        būtu jānosaka, ka gadījumos, kad uzņēmumu instrumentiem ar fiksētu ienākumu
        piemēro ES klimata pārejas etalonus vai Parīzes nolīgumam pielāgotus-ES etalonus,
        etalonu administratoriem būtu jāļauj izmantot SEG emisijas, kas aprēķinātas absolūtos
        skaitļos, nevis balstoties uz SEG intensitāti.
   (12) Lai nodrošinātu SEG emisiju datu salīdzināmību un konsekvenci, būtu jāparedz
        noteikumi par to, kā aprēķināt SEG intensitātes vai absolūto SEG emisiju izmaiņas.
   (13) Lai sasniegtu Parīzes nolīgumā noteiktos mērķus, ir jāpanāk, lai gan ES klimata
        pārejas etaloni, gan Parīzes nolīgumam pielāgoti ES etaloni riska darījumos ar SEG
        intensīvajiem aktīviem procentuāli samazinātu to pamatscenāriju salīdzinājumā ar to
        mātes etaloniem vai pamatā esošo ieguldījumu kopumu. Tomēr šim procentuālajam
        samazinājumam vajadzētu būt nozīmīgākam Parīzes nolīgumam pielāgotiem ES
        etaloniem, kas pēc būtības ir vērienīgāki nekā ES klimata pārejas etaloni.
   (14) Parīzes nolīgumam pielāgotiem ES etaloniem nebūtu jāveicina ieguldījumi finanšu
        instrumentos, ko emitējuši uzņēmumi, kuri pārkāpj globālos standartus, piemēram,
        Apvienoto Nāciju Organizācijas Globālā līguma (UNGC) principus. Tādēļ ir jānosaka
        īpaši izslēgšanas kritēriji, kuru pamatā ir ar klimatu saistīti vai citi vides, sociālie un
        pārvaldības (VSP) apsvērumi. Būtu jāpanāk, ka ES klimata pārejas etaloni atbilst
        minētajiem izslēgšanas kritērijiem līdz 2022. gada 31. decembrim saskaņā ar Regulā
        (ES) 2016/1011 noteikto grafiku.
   (15) Lai atbalstītu piesārņojošu enerģijas avotu izmantošanas samazināšanu un pienācīgu
        pāreju uz atjaunojamiem enerģijas avotiem, ir arī lietderīgi no Parīzes nolīgumam
        pielāgotiem ES-etaloniem izslēgt uzņēmumus, kas vairāk nekā noteiktu procentuālo
        daļu no saviem ieņēmumiem gūst no oglēm, naftas vai gāzes. Lai noteiktu šos īpašos
        izņēmumus, būtu jāņem vērā izmaiņas šo enerģijas avotu īpatsvarā no globālās
        primārās enerģijas piegādes laikposmā no 2020. līdz 2050. gadam, kā paredzēts IPCC
        scenārijā. Konkrēti, saskaņā ar 2.6. tabulu Klimata pārmaiņu starpvaldību padomes
        īpašajā ziņojumā par globālo sasilšanu par 1,5°C, paredzams, ka laikposmā no 2020.
        līdz 2050. gadam ogļu izmantošana samazināsies par 57 % līdz 99 % un naftas
        izmantošana samazināsies par 9 % līdz 93 %, savukārt gāzes izmantošana palielināsies
        par 85 % vai samazināsies par 88 %. Gāzi var izmantot, pārejot uz mazoglekļa
        ekonomiku, jo īpaši kā ogļu aizstājēju, kas izskaidro tās plašāko paredzamo attīstības
        diapazonu, lai gan paredzamais medianālais tās izmantošanas samazinājums ir 40 %.
        Tā paša iemesla dēļ ir jāizslēdz uzņēmumi, kas vairāk nekā noteiktu procentuālo daļu
        no saviem ieņēmumiem gūst no elektroenerģijas ražošanas darbībām.
   (16) Lai nodrošinātu pārredzamību par metodoloģiju, ko izmanto ES klimata pārejas
        etaloniem un Parīzes nolīgumam pielāgotiem ES etaloniem, ir lietderīgi abām etalonu
LV                                              8                                                   LV
 ---pagebreak---           kategorijām paredzēt noteikumus par nepieciešamo informācijas atklāšanu attiecībā uz
          dekarbonizācijas trajektoriju un datu avotiem. Tā paša iemesla dēļ ir lietderīgi noteikt
          etalonu administratoriem paredzētas informācijas atklāšanas prasības, kuri izmanto
          SEG emisiju datu aplēses, neatkarīgi no tā, vai aplēstos datus sniedz ārēji datu
          sniedzēji.
   (17)   Lai atbalstītu metodoloģijas saskaņošanu attiecībā uz ES klimata pārejas etaloniem un
          Parīzes nolīgumam pielāgotiem ES etaloniem, ir lietderīgi paredzēt noteikumus par
          datu avotu kvalitāti un precizitāti,
   IR PIEŅĒMUSI ŠO REGULU.
                                                  I NODAĻA
                                               DEFINĪCIJAS
                                                      1. pants
                                                    Definīcijas
   Šajā regulā piemēro šādas definīcijas:
   (a)       “siltumnīcefekta gāzu (SEG) emisijas” ir siltumnīcefekta gāzu emisijas, kā definēts
             Eiropas Parlamenta un Padomes Regulas (ES) 2018/8428 3. panta 1. punktā;
   (b)       “absolūtās siltumnīcefekta gāzu (SEG) emisijas” ir tonnas CO2 ekvivalenta, kā
             definēts Eiropas Parlamenta un Padomes Regulas (ES) Nr. 517/2014 2. panta
             7. punktā9;
   (c)       “siltumnīcefekta gāzu (SEG) intensitāte” ir absolūtās SEG emisijas, dalītas ar
             miljoniem euro uzņēmuma vērtībā, ieskaitot skaidru naudu;
   (d)       “uzņēmuma vērtība, tostarp skaidra nauda” jeb “EVIC” ir summa fiskālā gada beigās,
             ko veido parasto akciju tirgus kapitalizācija, priekšrocību akciju tirgus kapitalizācija
             un kopējā parāda un nekontrolējošās līdzdalības uzskaites vērtība, neatskaitot skaidru
             naudu vai tās ekvivalentus;
   (e)       “ieguldījumu kopums” ir visu ieguldāmo instrumentu kopums konkrētā aktīvu
             kategorijā vai aktīvu kategoriju grupā;
   (f)       “bāzes gads” ir pirmais gads pēc kārtas etalonā.
   8
           Eiropas Parlamenta un Padomes Regula (ES) 2018/842 (2018. gada 30. maijs) par saistošiem
           ikgadējiem siltumnīcefekta gāzu emisiju samazinājumiem, kas dalībvalstīm jāpanāk no 2021. līdz
           2030. gadam un kas dod ieguldījumu rīcībā klimata politikas jomā, lai izpildītu Parīzes nolīgumā
           paredzētās saistības, un ar ko groza Regulu (ES) Nr. 525/2013 (OV L 156, 19.6.2018., 26. lpp.).
   9
           Eiropas Parlamenta un Padomes Regula (ES) Nr. 517/2014 (2014. gada 16. aprīlis) par fluorētām
           siltumnīcefekta gāzēm un ar ko atceļ Regulu (EK) Nr. 842/2006 (OV L 150, 20.5.2014., 195. lpp.).
LV                                                        9                                                 LV
 ---pagebreak---                                           II NODAĻA
      STANDARTU MINIMUMS ETALONU METODOLOĢIJAS
                                         IZSTRĀDEI
                                            1. IEDAĻA
      ES KLIMATA PĀREJAS ETALONIEM UN PARĪZES NOLĪGUMAM
    PIELĀGOTIEM ES ETALONIEM KOPĪGU STANDARTU MINUMUMS
                                               2. pants
                                 Atsauces temperatūras scenārijs
   Nolūkā izstrādāt metodoloģiju minēto etalonu izveidei ES klimata pārejas etalonu
   administratori un Parīzes nolīgumam pielāgotu ES etalonu administratori kā atsauces
   temperatūras scenāriju izmanto 1,5°C scenāriju, kas netiek pārsniegts vai tiek nedaudz
   pārsniegts, kā minēts Klimata pārmaiņu starpvaldību padomes (IPCC) īpašajā ziņojumā par
   globālo sasilšanu 1,5°C temperatūrā.
                                               3. pants
                                  Kapitāla sadales ierobežojums
   ES klimata pārejas etaloniem un Parīzes nolīgumam pielāgotiem ES etaloniem, kas ir balstīti
   uz kapitāla vērtspapīriem, kurus atļauts tirgot publiskā tirgū Savienībā vai citā jurisdikcijā, ir
   tāda agregētā pakļautība nozarēm, kuras uzskaitītas Regulas Nr. 1893/2006 I pielikuma A līdz
   H sadaļā un L sadaļā, kas ir vismaz vienāda ar pamatā esošā ieguldījumu kopuma agregēto
   pakļautību ar minētajām nozarēm.
                                               4. pants
                    SEG intensitātes vai absolūto SEG emisiju aprēķināšana
   2.       ES klimata pārejas etalonu administratori un Parīzes nolīgumam pielāgotu ES
            etalonu administratori minēto etalonu SEG intensitāti vai attiecīgā gadījumā
            absolūtās SEG emisijas aprēķina, visiem to pamatā esošajiem aktīviem izmantojot
            vienu un to pašu valūtu.
   3.       ES klimata pārejas etalonu administratori un Parīzes nolīgumam pielāgotu ES
            etalonu administratori katru gadu pārrēķina šo etalonu SEG intensitāti un absolūtās
            SEG emisijas.
                                               5. pants
          3. pakāpes SEG emisiju datu pakāpeniska iekļaušana etalonu metodoloģijā
   4.       ES klimata pārejas etalonu vai Parīzes-nolīgumam pielāgotu ES etalonu
            metodoloģijā 3. pakāpes SEG emisiju dati tiek iekļauti šādi:
            (a)   no šīs regulas piemērošanas datuma 3. pakāpes SEG emisiju dati vismaz par
                  enerģētikas un kalnrūpniecības nozarēm, kas minētas Regulas (EK)
                  Nr. 1893/2006 I pielikuma 05.–09. un 19. un 20. nodaļā;
            (b)   divu gadu laikā no šīs regulas piemērošanas datuma 3. pakāpes SEG emisiju
                  dati vismaz par transporta, būvniecības, ēku, materiālu un rūpniecības
LV                                                10                                                  LV
 ---pagebreak---                   nozarēm, kas minētas Regulas (EK) Nr. 1893/2006 I pielikuma 10.–18., 21.–
                  33., 41., 42. un 43., 49.–53. un 81. nodaļā;
            (c)   četru gadu laikā no šīs regulas piemērošanas datuma 3. pakāpes SEG emisiju
                  dati par visām pārējām nozarēm, kas minētas Regulas (EK) Nr. 1893/2006 I
                  pielikumā.
   5.       Šā panta 1. punkta a) apakšpunkta vajadzībām no šīs regulas piemērošanas datuma
            līdz 2021. gada 31. decembrim ES klimata pārejas etalonu administratori un Parīzes
            nolīgumam pielāgotu ES etalonu administratori var izmantot fosilā kurināmā
            rezerves, ja viņi pierāda, ka nevar aprēķināt vai aplēst 3. pakāpes SEG emisiju datus.
                                                6. pants
             Uzņēmumi, kas nosaka un publicē SEG emisiju samazināšanas mērķus
   ES klimata pārejas etalonu administratori un Parīzes nolīgumam pielāgotu ES etalonu
   administratori minētajos etalonos var palielināt tādu pamatā esošo vērtspapīru emitentu
   svērumu, kuri nosaka un publicē SEG emisiju samazināšanas mērķus, ja ir izpildīti šādi
   nosacījumi:
   (g)      pamatā esošo vērtspapīru emitenti konsekventi un precīzi publicē savas 1., 2. un 3.
            pakāpes SEG emisijas;
   (h)      pamatā esošo vērtspapīru emitenti vismaz trīs gadus pēc kārtas ir samazinājuši savu
            SEG intensitāti vai attiecīgā gadījumā savas absolūtās SEG emisijas, tostarp 1., 2. un
            3. pakāpes SEG emisijas, vidēji par vismaz 7 % gadā.
   Šā panta pirmās daļas vajadzībām 3. pakāpes SEG emisijas interpretē saskaņā ar 5. pantā
   noteikto pakāpeniskās ieviešanas periodu.
                                                7. pants
                             Dekarbonizācijas trajektorijas noteikšana
   6.       Dekarbonizācijas trajektorijai attiecībā uz ES klimata pārejas etaloniem un
            Parīzes-nolīgumam pielāgotiem ES etaloniem ir šādi mērķi:
            (a)   attiecībā uz kapitāla vērtspapīriem, kuru tirdzniecība ir atļauta publiskā tirgū
                  Savienībā vai citā jurisdikcijā – vismaz vidēji par 7 % gadā samazināt SEG
                  intensitāti;
            (b)   attiecībā uz parāda vērtspapīriem, kurus nav emitējis valsts emitents, ja šo
                  parāda vērtspapīru emitentam ir kapitāla vērtspapīri, kurus atļauts tirgot
                  publiskā tirgū Savienībā vai citā jurisdikcijā, – vismaz vidēji par 7 % gadā
                  samazināt SEG intensitāti vai vismaz vidēji par 7 % gadā samazināt absolūtās
                  SEG emisijas;
            (c)   attiecībā uz parāda vērtspapīriem, kas nav valsts emitenta emitēti vērtspapīri, ja
                  šo parāda vērtspapīru emitentam nav kapitāla vērtspapīru, kurus atļauts tirgot
                  publiskā tirgū Savienībā vai citā jurisdikcijā, – vismaz vidēji par 7 % gadā
                  samazināt absolūtās SEG emisijas.
   7.       Mērķus, kas minēti 1. punktā, aprēķina ģeometriski, kas nozīmē, ka SEG intensitātes
            vai absolūto SEG emisiju ikgadējo samazinājumu par vismaz 7 % “n” gadā aprēķina,
            pamatojoties uz SEG intensitāti vai absolūtajām SEG emisijām n-1 gadā ģeometriskā
            progresijā, sākot no bāzes gada.
LV                                                 11                                                LV
 ---pagebreak---    8.       Ja etalona pamatā esošo vērtspapīru vidējā EVIC pēdējā kalendārā gada laikā ir
            palielinājusies vai samazinājusies, katra komponenta EVIC koriģē, dalot to ar
            uzņēmuma vērtības inflācijas korekcijas koeficientu. Minēto uzņēmuma vērtības
            inflācijas korekcijas koeficientu aprēķina, etalona komponentu vidējo EVIC
            kalendārā gada beigās dalot ar etalona komponentu vidējo EVIC iepriekšējā
            kalendārā gada beigās.
   9.       ES klimata pārejas etalonu administratori un Parīzes nolīgumam pielāgotu ES
            etalonu administratori par katru gadu, kurā nav sasniegti 1. punktā noteiktie
            mērķrādītāji, kompensē neizpildītos mērķrādītājus, augšupēji pielāgojot
            mērķrādītājus to dekarbonizācijas trajektorijā nākamajam gadam.
   10.      ES klimata pārejas etalonu administratori un Parīzes nolīgumam pielāgotu ES
            etalonu administratori vairs nevarēs šādi marķēt savus etalonu, ja:
            (d)    šā panta 1. punktā noteiktie mērķi konkrētajā gadā nav sasniegti, un neizpildīto
                   mērķi nākamajā gadā nekompensē; vai
            (e)    šā panta 1. punktā noteiktie mērķi netiek sasniegti trīs reizes jebkurā secīgā 10
                   gadu laikposmā.
            Etalonu administratori var pārmarķēt etalonu par ES klimata pārejas etalonu vai par
            Parīzes nolīgumam pielāgotu ES etalonu, ja minētais etalons divus gadus pēc kārtas
            pēc marķējuma zaudēšanas atbilst dekarbonizācijas trajektorijas mērķim, ja vien
            minētais etalons šo marķējumu nav zaudējis divreiz.
                                                8. pants
                        SEG intensitātes vai absolūto SEG emisiju izmaiņas
   11.      Izmaiņas SEG intensitātē vai absolūtajās SEG emisijās aprēķina kā procentuālās
            izmaiņas starp, no vienas puses, ES Klimata pārejas etalona vai ES Parīzes
            nolīgumam pielāgotā etalona visu komponentu vidējo svērto SEG intensitāti vai
            absolūtās SEG emisijas “n” gada beigās un, no otras puses, visu komponentu vidējo
            svērto SEG intensitāti vai absolūtās SEG emisijas n- 1 gada beigās.
   12.      Etalonu administratori izmanto jaunu bāzes gadu, ja notiek būtiskas izmaiņas SEG
            intensitātes vai absolūto SEG emisiju aprēķināšanas metodoloģijā.
            Piemērojot šā punkta pirmo daļu, jauns bāzes gads ir gads, par kuru aprēķina 7. pantā
            minēto dekarbonizācijas trajektoriju.
            Jauna bāzes gada izvēle neskar 7. panta 5. punktā paredzētos noteikumus.
                                             2. IEDAĻA
       STANDARTU MINUMUMS ES KLIMATA PĀREJAS ETALONIEM
                                                9. pants
     SEG intensitātes vai absolūto SEG emisiju atsauces samazinājums ES klimata pārejas
                                               etaloniem
   SEG intensitāte vai attiecīgā gadījumā absolūtās SEG emisijas ES klimata pārejas etaloniem,
   tostarp 1., 2. un 3. pakāpes SEG emisijas, ir vismaz par 30 % zemākas nekā ieguldījumu
   kopuma SEG intensitāte vai absolūtās SEG emisijas.
   Šā panta pirmās daļas vajadzībām 3. pakāpes SEG emisijas interpretē saskaņā ar 5. pantā
   noteikto pakāpeniskās ieviešanas periodu.
LV                                                 12                                                LV
 ---pagebreak---                                                 10. pants
                       Izņēmumi attiecībā uz ES klimata pārejas etaloniem
   13.      ES klimata pārejas etalonu administratori savā metodoloģijā atklāj, vai tie izslēdz
            uzņēmumus un saskaņā ar kādiem principiem to dara.
   14.      Līdz 2022. gada 31. decembrim ES klimata pārejas etalonu administratori izpilda
            prasības, kas noteiktas 12. panta 1. punkta a), b) un c) apakšpunktā un 12. panta
            2. punktā.
                                              3. IEDAĻA
   STANDARTU MINIMUMS PARĪZES NOLĪGUMAM PIELĀGOTIEM ES
                                           ETALONIEM
                                                11. pants
       SEG intensitātes vai absolūto SEG emisiju pamatscenārija samazinājums Parīzes
                                nolīgumam pielāgotiem ES etaloniem
   SEG intensitāte vai attiecīgā gadījumā absolūtās SEG emisijas Parīzes nolīgumam
   pielāgotiem ES etaloniem, tostarp 1., 2. un 3. pakāpes SEG emisijas, ir vismaz par 50 %
   zemākas nekā ieguldījumu kopuma SEG intensitāte vai absolūtās SEG emisijas.
   Šā panta pirmās daļas vajadzībām 3. pakāpes SEG emisijas interpretē saskaņā ar 5. pantā
   noteikto pakāpeniskās ieviešanas periodu.
                                                12. pants
               Izņēmumi attiecībā uz Parīzes nolīgumam pielāgotiem ES etaloniem
   15.      Parīzes nolīgumam pielāgotu ES etalonu administratori no minētajiem etaloniem
            izslēdz visus šādus uzņēmumus:
            (f)   uzņēmumi, kas iesaistīti jebkādās darbībās, kuras saistītas ar pretrunīgi
                  vērtējamiem ieročiem;
            (g)   uzņēmumi, kas iesaistīti tabakas audzēšanā un ražošanā;
            (h)   uzņēmumi, par kuriem etalonu administratori konstatējuši, ka tie pārkāpj
                  Apvienoto Nāciju Organizācijas Globālā līguma (UNGC) principus vai
                  Ekonomiskās sadarbības un attīstības organizācijas (ESAO) pamatnostādnes
                  starptautiskiem uzņēmumiem;
            (i)   uzņēmumi, kas 1 % vai vairāk no saviem ieņēmumiem gūst no akmeņogļu un
                  lignīta izpētes, ieguves, izplatīšanas vai attīrīšanas;
            (j)   uzņēmumi, kas 10 % vai vairāk no saviem ieņēmumiem gūst no naftas
                  kurināmā izpētes, ieguves, izplatīšanas vai attīrīšanas;
            (k)   uzņēmumi, kas 50 % vai vairāk no saviem ieņēmumiem gūst no gāzveida
                  kurināmā izpētes, ieguves, ražošanas vai izplatīšanas;
            (l)   uzņēmumi, kas 50 % vai vairāk no saviem ieņēmumiem gūst no
                  elektroenerģijas ražošanas, kuras SEG intensitāte pārsniedz 100 g CO2 e/kWh.
            Šā punkta a) apakšpunkta nolūkos pretrunīgi ieroči ir pretrunīgi vērtējami ieroči, kā
            minēts starptautiskajos līgumos un konvencijās, Apvienoto Nāciju Organizācijas
            principos un attiecīgā gadījumā valstu tiesību aktos.
LV                                                  13                                            LV
 ---pagebreak---    16.   Saskaņā ar šīs regulas 13. panta 2. punktā paredzētajiem noteikumiem par aplēsēm
         Parīzes nolīgumam pielāgotu ES etalonu administratori no minētajiem etaloniem
         izslēdz uzņēmumus, par kuriem tie vai ārējie datu sniedzēji ir konstatējuši vai
         aplēsuši, ka attiecīgie uzņēmumi būtiski kaitē vienam vai vairākiem Eiropas
         Parlamenta un Padomes Regulas (ES) Nr. 2020/85210 9. pantā minētajiem vides
         mērķiem.
   17.   Parīzes nolīgumam pielāgotu ES etalonu administratori savā etalonu metodoloģijā
         atklāj visus papildu izslēgšanas kritērijus, kurus tie izmanto un kuru pamatā ir ar
         klimatu saistīti vai citi vides, sociālie un pārvaldības (VSP) faktori.
                                           III NODAĻA
                      PĀRREDZAMĪBA UN PRECIZITĀTE
                                                13. pants
                                   Pārredzamības prasības aplēsēm
   18.   Papildus prasībām, kas noteiktas Regulas (ES) 2016/1011 III pielikumā, ES klimata
         pārejas etalonu vai Parīzes nolīgumam pielāgotu ES etalonu administratori panāk
         atbilstību šādām prasībām:
         (m) ES klimata pārejas etalonu administratori un Parīzes nolīgumam pielāgotu ES
                 etalonu administratori, kas izmanto aplēses, kuras nav balstītas uz datiem, ko
                 sniedzis ārējs datu sniedzējs, formalizē, dokumentē un publisko metodoloģiju,
                 kas ir šādu aplēšu pamatā, tostarp:
                 i)     pieeju, ko tie izmantojuši SEG emisiju aprēķināšanai, un galvenos
                        pieņēmumus un piesardzības principus, kas ir šo aplēšu pamatā;
                 ii)    pētniecības metodoloģiju, lai aplēstu trūkstošās, nepaziņotās vai nepilnīgi
                        paziņotās SEG emisijas;
                 iii)   ārējo datu kopas, ko izmanto, lai aplēstu trūkstošās, nepaziņotās vai
                        nepilnīgi paziņotās SEG emisijas;
         (n)     ES klimata pārejas etalonu administratori vai Parīzes nolīgumam pielāgotu ES
                 etalonu administratori, kas izmanto aplēses, kuru pamatā ir ārējā datu sniedzēja
                 sniegtie dati, formalizē, dokumentē un publisko visu turpmāk minēto
                 informāciju:
                 i)     datu sniedzēja nosaukums un kontaktinformācija;
                 ii)    izmantotā metodoloģija un galvenie pieņēmumi un piesardzības principi,
                        ja tādi ir pieejami;
                 iii)   hipersaite uz datu sniedzēja tīmekļa vietni un attiecīgo izmantoto
                        metodoloģiju, ja tāda ir pieejama.
   19.   Šīs regulas 12. panta 2. punkta vajadzībām Parīzes nolīgumam pielāgotu ES etalonu
         administratori panāk atbilstību šādām prasībām:
   10
       Eiropas Parlamenta un Padomes Regula (ES) 2020/852 (2020. gada 18. jūnijs) par regulējuma izveidi
       ilgtspējīgu ieguldījumu veicināšanai un ar ko groza Regulu (ES) 2019/2088 (OV L 198, 22.6.2020.,
       13. lpp.).
LV                                                  14                                                   LV
 ---pagebreak---              (o)     Parīzes nolīgumam pielāgotu ES etalonu administratori, kas izmanto aplēses,
                     kuras nav balstītas uz ārējā datu sniedzēja sniegtajiem datiem, formalizē,
                     dokumentē un publisko metodoloģiju, kas ir šādu aplēšu pamatā, tostarp:
                     i)     to izmantotā pieeja un pētniecības metodoloģija, kā arī galvenie
                            pieņēmumi un piesardzības principi, kas ir šo aplēšu pamatā;
                     ii)    aplēsē izmantotās ārējo datu kopas;
             (p)     Parīzes nolīgumam pielāgotu ES etalonu administratori, kas izmanto aplēses,
                     kuru pamatā ir ārējā datu sniedzēja sniegtie dati, formalizē, dokumentē un
                     publisko visu turpmāk minēto informāciju:
                     i)     datu sniedzēja nosaukums un kontaktinformācija;
                     ii)    izmantotā metodoloģija un galvenie pieņēmumi un piesardzības principi,
                            ja tādi ir pieejami;
                     iii)   hipersaite uz datu sniedzēja tīmekļa vietni un attiecīgo izmantoto
                            metodoloģiju, ja tāda ir pieejama.
                                                    14. pants
                        Informācijas atklāšana par dekarbonizācijas trajektoriju
   ES klimata pārejas etalonu administratori un Parīzes nolīgumam pielāgotu ES etalonu
   administratori formalizē, dokumentē un publisko minēto etalonu dekarbonizācijas
   trajektorijas, bāzes gadu, ko izmanto minēto dekarbonizācijas trajektoriju noteikšanai, un, ja
   nav sasniegti dekarbonizācijas trajektorijā noteiktie mērķi, norāda tā iemeslus un pasākumus,
   ko tie veiks, lai sasniegtu 7. panta 4. punktā minēto pielāgoto mērķrādītāju.
                                                    15. pants
                                             Datu avotu precizitāte
   20.       ES klimata pārejas etalonu administratori un Parīzes nolīgumam pielāgotu ES
             etalonu administratori nodrošina, ka dati par 1., 2. un 3. pakāpes SEG emisijām ir
             precīzi, saskaņā ar globālajiem vai Eiropas standartiem, piemēram, produkta vides
             pēdas nospieduma (PEF), organizācijas vides pēdas nospieduma (OEF) metodēm11,
             korporatīvās vērtības ķēdes (3. pakāpe) uzskaites un ziņošanas standartu12,
             EN ISO 14064 vai EN ISO 14069.
   21.       Piemērojot 1. punktu, ES klimata pārejas etalonu administratori un Parīzes
             nolīgumam pielāgotu ES etalonu administratori savā metodoloģijā atklāj izmantoto
             standartu.
   22.       ES klimata pārejas etalonu administratori un Parīzes nolīgumam pielāgotu ES
             etalonu administratori nodrošina datu par SEG emisijām salīdzināmību un kvalitāti.
   11
           Komisijas 2013. gada 9. aprīļa Ieteikums 2013/179/ES par kopīgu metožu izmantošanu produktu un
           organizāciju aprites cikla ekoloģisko raksturlielumu mērīšanai un uzrādīšanai (OV L 124, 4.5.2013.,
           1. lpp.).
   12
           Vērtību ķēde (3. pakāpe) Uzskaites un ziņošanas standarts (2011. gada septembris), Siltumnīcefekta
           gāzu protokola Korporatīvās uzskaites un ziņošanas standarta pielikums.
LV                                                      15                                                     LV
 ---pagebreak---                                          IV NODAĻA
                               NOBEIGUMA NOTEIKUMI
                                               16. pants
                                  Stāšanās spēkā un piemērošana
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā
   Vēstnesī.
   Šī regula uzliek saistības kopumā un ir tieši piemērojama visās dalībvalstīs.
   Briselē, 17.7.2020
                                                 Komisijas vārdā
                                                 priekšsēdētāja
                                                 Ursula VON DER LEYEN
LV                                                 16                                           LV